**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**  **NADLEŽNO TIJELO: Ministarstvo mora, prometa i infrastrukture**

**NAZIV POZIVA: Vraćanje u ispravno radno stanje infrastrukture i pogona u području pošte i telekomunikacija oštećenih u potresu na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Bjelovarsko-bilogorske županije i Koprivničko-križevačke županije nastalih kao posljedica serije potresa s epicentrom na području Sisačko-moslavačke županije počevši od 28. prosinca 2020.**

**ROK ZA PODNOŠENJE PP: 16.05.2022.**

**OZNAKA POZIVA: FSEU.MMPI.02**

**ROK ZA ODGOVOR NA PITANJE (UzP):23.02.2022.**

**TIP NATJEČAJA:OTVORENI**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:**  | **1** |
|  | **OBJAVA SVIH PITANJA/ODGOVORA IZ VERZIJE 1:** |  |
| **RB** | **DATUM ZAPRIMANJA PITANJA: 14.02.2022. godine** | **DATUM ODGOVORA NA PITANJE: 10.03.2022. godine** |
|  | Da li je prijava prihvatljiva bez Izjave stručnjaka (Obrazac 5) s obzirom da je nabava glavnog projektanta (stručnjaka) dio postupka javne nabave. Naime u uputama za prijavitelje navodi se kako je Obrazac 5- Izjava stručnjaka dio obvezne dokumentacije, ali obzirom da je u obrascu navedeno da se u slučaju kada je projektno - tehnička dokumentacija izrađena te se predaje u okviru projektnog prijedloga, izjava treba sadržavati slijedeće: Također, izjavljujem kako je sva dostavljena tehnička dokumentacija, u okviru projektnog prijedloga za Poziv na dostavu projektnih prijedloga „Vraćanje u ispravno radno stanje…“ (referentne oznake FSEU.MMPI.02.), ujedno i završna verzija te dokumentacije (potpisana i ovjerena) sukladno kojoj će se pristupiti provedbi projekta te prijavitelju na gore navedenom projektu nije potreban nijedan dodatan dokument za početak provedbe projekta, odnosno, projekt je u potpunosti spreman za provedbu. Znači li to da nije potrebno prilagati navedenu dokumentaciju u obrascu 5. Nadalje u uputama je dodatno navedeno da se Tekst obojan sivom potrebno je prilagoditi ili obrisati pri upisivanju relevantnih traženih podataka. Znači li to da smo od navedene dokumentacije obavezni prilikom prijave dostaviti (i) elaborat ocjene postojećeg stanja građevinske konstrukcije , (ii) glavni projekt za rekonstrukciju zgrade oštećene u nepogodi i (iii) troškovnik radova (Napomena: u troškovnicima koji se izrađuju nakon datuma objave ovog Poziva potrebno je dodatno jasno razgraničiti u kojem postotku cjelokupan projekt predstavlja radove za dovođenje građevine u prvobitno stanje, a u kojem postotku radove za dodatno ojačanje konstrukcije). | Projektni prijedlog mora sadržavati svu potrebnu dokumentaciju kako je navedeno u Uputama za prijavitelje, točka 3.1. Projektni prijedlog,.Kako je navedeno u Obrascu 5. Tekst označen sivom bojom potrebno je prilagoditi ili obrisati pri upisivanju relevantnih traženih podataka i sve to u skladu sa Vašim projektnim prijedlogom. Također unutar projektnog prijedloga treba dostaviti i svu potrebnu tehničku dokumentaciju, a najmanje:1. elaborat ocjene postojećeg stanja građevinske konstrukcije
2. glavni projekt za rekonstrukciju zgrade oštećene u nepogodi
3. troškovnik radova (Napomena: u troškovnicima koji se izrađuju nakon datuma objave ovog Poziva potrebno je dodatno jasno razgraničiti u kojem postotku cjelokupan projekt predstavlja radove za dovođenje građevine u prvobitno stanje, a u kojem postotku radove za dodatno ojačanje konstrukcije)
 |
|  | Molimo dodatno pojašnjenje točke iz tablice pod točkom 3.1. iz Uputa za prijavitelje. Tamo stoji da ukoliko projektno tehnička dokumentacija nije izrađena, da se ista dostavlja naknadno. Je li to u koliziji sa činjenicom da se traži izjava stručnjaka (iz prvog pitanja)-s obzirom da izjava stručnjaka može doći samo nakon izrade cjelokupne projektne dokumentacije za što isti jamči. | Kako je navedeno Pozivom, Izjava stručnjaka je nužan dokument kojim Prijavitelj potvrđuje, osim ostaloga da je prijavitelj pristupio pripremi projekta i da zna što mu je za projekt potrebno te s time nije u koliziji sa potrebom izrade projektno tehničke dokumentacije u slučaju da se ista izrađuje naknadno. |
|  | Ukoliko je naša prijava prihvatljiva bez Izjave stručnjaka, da li je prihvatljiva razrada troškovnika (aktivnosti) sa 3 stavke- projektiranje, radovi i nadzor što je navedeno u točci 3.1. tablice pod „Detaljno razrađen troškovnik za svaku aktivnost operacije“? | U svrhu osiguravanja poštivanja načela jednakog postupanja prema svim prijaviteljima, ne daju se prethodna mišljenja vezana uz prihvatljivost prijavitelja, operacije, aktivnosti i troškova u odnosu na pojedini projektni prijedlog.Svaki prijavitelj podnosi prijavu te će se svaka prijava ocjenjivati kroz korake navedene u Uputama za prijavitelje, točka 4. Postupak dodjele bespovratnih sredstava  |
|  | Je li prihvatljiva prijava na poziv kroz projektni prijedlog koji je formiran od projektnog zadatka, ukupne procjene investicije i potvrde da je u tijeku natječaj za nabavu „ključ u ruke“? Drugim riječima je li prihvatljiva projektna prijava ukoliko je postupak JN započet, a nije okončan? U tom slučaju koju vrstu dokumentacije moramo dostaviti? | U svrhu osiguravanja poštivanja načela jednakog postupanja prema svim prijaviteljima, ne daju se prethodna mišljenja vezana uz prihvatljivost prijavitelja, operacije, aktivnosti i troškova u odnosu na pojedini projektni prijedlog.Svaki prijavitelj podnosi prijavu te će se svaka prijava ocjenjivati kroz korake navedene u Uputama za prijavitelje, točka 4. Postupak dodjele bespovratnih sredstava |